open-index/open-wikipedia-markdown huggingface dataset:
कार्य शिक्षा

**कार्य शिक्षा** (Work Study या Cooperative education), शिक्षा की एक विधि है जिसमें कक्षा में शिक्षा देने के साथ-साथ विद्यार्थियों को समाजोपयोगी कार्यों की व्यावहारिक शिक्षा भी प्रदान की जाती है। कार्य शिक्षा को उद्देश्यपूर्ण और सार्थक शारीरिक श्रम माना गया हैं जो शिक्षण के अन्तरंग भाग के रूप में आयोजित किया जाता है। यह अर्थपूर्ण सामग्री के उत्पादन और समुदाय की सेवा के रूप में परिकल्पित होता है।

## बाहरी कड़ियाँ
* सर्वशिक्षा अभियान के तहत कार्य शिक्षा का प्रशिक्षण लेंगे विद्यार्थी
* ''Cooperative Education
* Cooperative Education and Internship Association (CEIA)
* National Commission for Cooperative Education (NCCE)
* Cooperative Education Division (CED) of the American Society for Engineering Education (ASEE)
* New England Association for Cooperative Education and Field Experience
* New York State Cooperative and Experiential Education Association (NYSCEEA)

श्रेणी:शिक्षाशास्त्र
अमरान

thumb|230px|अमरान शहर में कुछ घर
**अमरान** (अरबी: , अंग्रेज़ी: ʿAmran) पश्चिम-मध्य यमन में स्थित एक छोटा शहर है जो उस देश के अमरान प्रान्त की राजधानी भी है। यह यमन के राष्ट्रीय राजधानी सनआ​ से ५२.९ किमी दूर है और कभी सनआ प्रान्त का हिस्सा हुआ करता था। २००४ की जनगणना में इसकी आबादी ७६,८६३ थी जो २०१२ तक बढ़कर ९०,७९२ हो गई। यह एक ऐतिहासिक शहर है जिसकी स्थापना ७०० ईसा पूर्व से भी पहले की है। शहर के इर्द-गिर्द एक क़िले-नुमा दीवार है जिसका निर्माण १७२० ईसवी में करवाया गया था।

## इन्हें भी देखें
* अमरान प्रान्त

## सन्दर्भ


श्रेणी:यमन के शहर
श्रेणी:अमरान प्रान्त
सहार गाँव

**सहार गाँव** (Sahar Village) भारत के महाराष्ट्र राज्य के मुम्बई नगर के विले पार्ले पूर्व क्षेत्र में स्थित एक बस्ती है। प्रशासनिक दृष्टि से यह मुम्बई उपनगरीय ज़िले में स्थित है। मुम्बई का अंतर्राष्ट्रीय विमानक्षेत्र यहाँ पर है।

## इन्हें भी देखें
* मुम्बई
* मुम्बई उपनगरीय ज़िला

## सन्दर्भ

श्रेणी:मुम्बई उपनगरीय ज़िला
श्रेणी:महाराष्ट्र के शहर
श्रेणी:मुम्बई उपनगरीय ज़िले के नगर
श्रेणी:मुम्बई में मुहल्ले
श्रेणी:मुंबई के क्षेत्र
भूड़

**भूड़** एक प्रकार की कृषि योग्य जमीन (कृष्य भूमि) का ही नाम है। इस प्रकार की जमीन में बालू का अंश अधिक होता है। इस कारण इसे उपजाऊ बनाने के लिये पानी या सिंचाई करने की अधिक आवश्यकता होती है। खाद और पानी की उचित व पर्याप्त मात्रा मिलती रहे तो इस प्रकार की कृष्य भूमि में रबी, खरीफ और जायद; तीन-तीन फसलें एक ही साल में सफलतापूर्वक उगायी जा सकती हैं।
## बाहरी कड़ियाँ
* भारतीय साहित्य संग्रह में '''भूड़''' शब्द का अर्थ
फ़क़ीर

[thumb|[हिन्दू धर्म में एक फकीर योगी का चित्र। नुकीली शर-शय्या पर आराम से लेटे हुए इस योगी का चित्र बनारस में बहुत पहले सन १९०७ में लिया गया था।]]
**फकीर** (अंग्रेजी: Fakir, अरबी: فقیر‎) अरबी भाषा के शब्द फक़्र (فقر‎) से बना है जिसका अर्थ होता गरीब। इस्लाम में सूफी सन्तों को इसीलिये फकीर कहा जाता था क्योंकि वे गरीबी और कष्टपूर्ण जीवन जीते हुए दरवेश के रूप में आम लोगों की बेहतरी की दुआ माँगने और उसके माध्यम से इस्लाम पन्थ के प्रचार करने का कार्य मध्य पूर्व और दक्षिण एशिया में किया करते थे।

आगे चलकर यह शब्द उर्दू, बाँग्ला और हिन्दी भाषा में भी प्रचलन में आ गया और इसका शाब्दिक अर्थ **भिक्षुक** या भीख माँगकर गुजारा करने वाला हो गया। जिस प्रकार हिन्दुओं में स्वामी, योगी व बौद्धों में बौद्ध भिक्खु को सामाजिक प्रतिष्ठा प्राप्त थी उसी प्रकार मुसलमानों में भी फकीरों को वही दर्ज़ा दिया जाने लगा। यही नहीं, इतिहासकारों ने भी यूनानी सभ्यता की तर्ज़ पर ईसा पश्चात चौथी शताब्दी के नागा लोगों एवं मुगल काल के फकीरों को एक समान दर्ज़ा दिया है।

## बाहरी कड़ियाँ

* List of Books of Sultan Bahoo
* Ibn Arabi Books
* Faqr-i-Qalandar
* Faqr is a Language of God (Reference book Resala Ghosal-Azam
लिन त्सेशु

**लिन त्सेशु** (अथवा **ज़ेशु**, **ज़ीजू**; , ) एक चीनी अधिकारी और सेनापति थे जिन्होंने दक्षिण-पूर्वी चीन के अफ़ीम युद्धों में एक महत्वपूर्ण चीनी पक्ष रखा। इस कारण चीनी सम्राट ने उनको कैंटन भेजा था। उन्होंने वहाँ कई टन अफ़ीम समुद्र में बहा दिया, और चीन में उन्होंने ब्रिटेन का अफ़ीम व्यापार पर प्रतिबंध लगवाया था। पर सामरिक विजय न पाने के कारण उन्हें उत्तर-पश्चिम चीन (मध्य एशिया) के शिनजियांग में पदस्थापित कर दिया गया जो उस समय बहिर्वास के बराबर समझा जाता था। 1850 में उनकी मृत्यु हुई। आज उनको एक चीनी देश-नायक के रूप में चीन में याद किया जाता है।

श्रेणी:अफ़ीम युद्ध
चार्ल्स एलियट

**चार्ल्स एलियट**(1801-75), एक अंग्रेज़ कप्तान था जिसने अफ़ीम युद्धों में सेनापति की भूमिका निभाई थी। 1841 में, युद्धों के व्पारिक परिणाम न निकल पाले की वजह से उसे वापस इंग्लैंड बुला लिया गया था। इन्होंने प्रसिद्ध आल्हाखंड का प्रकाशन 1865 ईस्वी में करवाया जो की बुंदेलखंड की लोक गायन शैली है आजकल आल्हाखंड परमालरासो कहलाता है।

चार्ल्स एलियट एक ब्रिटिश अधिकारी थे, जो भारतीय उपमहाद्वीप में महत्वपूर्ण भूमिका निभाने वाले एक प्रतिष्ठित शख्सियत थे। वे 19वीं सदी के मध्य में भारत में ब्रिटिश राज के तहत कार्यरत थे। चार्ल्स एलियट को विशेष रूप से बंगाल के लेफ्टिनेंट गवर्नर के रूप में उनकी सेवा के लिए जाना जाता है।

उन्होंने भारतीय समाज और प्रशासन के कई पहलुओं में सुधार करने के प्रयास किए और विभिन्न क्षेत्रों में ब्रिटिश शासन को स्थापित करने के लिए महत्वपूर्ण कार्य किए। इसके अलावा, वे एक विद्वान और इतिहासकार भी थे और भारतीय संस्कृति तथा समाज के अध्ययन में रुचि रखते थे।
श्रेणी:अफ़ीम युद्ध
निर्देश तंत्र

**संदर्भ विन्यास** (फ्रेम ऑफ रिफरेन्स) एक ऐसी निर्देशांक पद्धति या अक्षों का समूह है जिनमे किसी वस्तु का स्थान, अभिविन्यास और अन्य गुणों को मापा जा सकता है।

## इन्हें भी देखें
*जड़त्वीय फ्रेम

*
श्रेणी:आपेक्षिकता सिद्धांत
श्रेणी:नौवहन
श्रेणी:सर्वेक्षण
इंटरनेट प्रोटोकॉल संस्करण ६

**इंटरनेट प्रोटोकॉल संस्करण ६** (**आई॰ पी॰ वी॰ ६**) इंटरनेट प्रोटोकॉल (आई॰ पी॰) का नवीनतम संस्करण है, वह प्राथमिक संचार प्रोटोकॉल जिस पर सम्पूर्ण इन्टरनेट बना हुआ है।

## तकनीकी परिभाषा
thumb|300px|आई॰ पी॰ वी॰ ६ के पते का समकक्ष बाइनरी संख्या के रूप में वियोजन

## बनाने का कारण तथा उत्पत्ति

### कार्यकारी-समूह का प्रस्ताव
thumb|इन्टरनेट सोसाइटी द्वारा जारी किया गया आई॰ पी॰ वी॰ ६ का प्रतीक चिह्न
### आई॰ पी॰ वी॰ ४ पतों का शून्यीकरण
**IPv4 पतों का पुनःसेट (Reset)**

**IPv4 पतों का पुनःसेट करने के लिए निम्नलिखित चरणों का पालन करें:**

# **कंप्यूटर पर कमांड प्रॉम्प्ट खोलें**:
#* Windows: Start  मेनू खोलें, "cmd" टाइप करें और Enter दबाएं।
#* Mac/Linux: टर्मिनल खोलें।
# **IP कॉन्फ़िगरेशन को रिलीज़ और रिन्यू करें**:
#* Windows:
#* Mac/Linux:
# **DNS कैश को फ्लश करें**:
#* Windows:
#* Mac/Linux:
# **राउटर और मॉडेम को रीबूट करें**:
#* राउटर और मॉडेम को पावर ऑफ करें और कुछ सेकंड के बाद पावर ऑन करें।
# **नेटवर्क सेटिंग्स को रीसेट करें (वैकल्पिक)**:
#* Windows:

यह चरण आपके कंप्यूटर और नेटवर्क उपकरणों के IPv4 पतों को पुनःसेट करने में मदद करेंगे। यदि समस्याएँ बनी रहती हैं, तो नेटवर्क एडमिनिस्ट्रेटर या इंटरनेट सेवा प्रदाता से संपर्क करें।

## आई॰ पी॰ वी॰ ४ से तुलना

### विशाल पता प्रक्षेत्र
### बहुरूपण
ip v4
IPv4 32 बिट है और IPv6 128 बिट होती है है 
* आईपी V4 के पास 4 octs होते हैं और IPv6 के पास 8 Quatar स्लॉट होते हैं 
* 1 octs बराबर 8bit और प्रत्येक quaslot बराबर 4 हेक्साडेसिमल ... प्रत्येक हेक्साडेसिमल मुख्य 4 बिट adddress होते हैं 
* IPv4 सार्वजनिक और निजी दोनों आईपी .... IPv6 केवल वैश्विक पता होता है (2001-2039) के लिए है 
* IPv4 वर्गहीन एक classful Aur है।.. IPv6 केवल classfull होती है Hai 
* IPv4 के लिए लूपबैक आईडी 127.0.0.0 है।.. और IPv6 के लिए लूपबैक :: 1 है

श्रेणी:इंटरनेट शब्दावली
बाल तपस्विनी अणसीबाई

**बाल तपस्विनी अणसीबाई** का जन्म 12-8-1925 को राजस्थान में पाली जिले के नाडोल गाँव में हुआ था। इनका जन्म मेघवँश में एक साधारण परिवार में हुआ था। इन्होनें 25-11-1946 को नाडोल में ही जीवित समाधि ली। इनकी समाधिस्थल पर भव्य मंदिर बना हुआ है|

श्रेणी:१९४६ में निधन
श्रेणी:1925 में जन्मे लोग
बुधिराम दुबे महिला महाविद्यालय

**बुधिराम दुबे महिला महाविद्यालय** एक महिला डिग्री कॉलेज है जो इटहरा गाँव में स्थित हैं। इसकी स्थापना २०११ में हुई थी। कलकल निनादिनी, पतितपावनी तृरावेष्टितमां गंगा के पावन भूभाग पर अवस्थित इस महाविद्यालय को कोनिया क्षेत्र का प्रथम महाविद्यालय होने का गौरव प्राप्त हुआ। महाविद्यालय में एक अच्छा पुस्तकालय है जिसमें पर्याप्त मात्रा सम्बन्धित विषयों की पाठ्य पुस्तक उपलब्ध है। महाविद्यालय में शिक्षाशास्त्र के लिए एक प्रयोगशाला भी है जिसमें छात्रायें सम्बन्धित विषय की अच्छी जानकारी प्राप्त कर सकती है। यह महाविद्यालय महात्मा गाँधी काशी विद्यापीठ से संबद्ध है।

## विषय
 
महात्मा गाँधी काशी विद्यापीठ द्वारा इस महाविद्यालय में निम्न सात विषयों में मान्यता प्रदान की गई हैं।

* हिन्दी साहित्य
* अंग्रेजी साहित्य 
* संस्कृत साहित्य 
* समाज शास्त्र 
* दर्शनशास्त्र 
* शिक्षाशास्त्र 
* प्राचीन इतिहास

## सन्दर्भ
https://web.archive.org/web/20160304204049/http://www.veethi.com/colleges-in-india/budhiram-dubey-mahila-mahavidyalaya-detail-14192.htm

श्रेणी:उत्तर प्रदेश के महाविद्यालय
श्रेणी:महिला महाविद्यालय
बाबा गंगेश्वरनाथ धाम

**बाबा गंगेश्वर नाथ धाम** मंदिर गंगा नदी से तीनो दिशाओं से घिरे कोनिया क्षेत्र के इटहरा गाँव में स्थित है यह भगवान शिव का मंदिर है, पश्चिम वाहिनी गंगा के सम्मुख होने के कारण इस मंदिर को बाबा गंगेश्वर नाथ कहा गया है। इस मंदिर का निर्माण कार्य बिसेन राजपूतो ने तत्कालीन काशी नरेश की सहायता से लगभग २५० वर्ष पूर्व इ. सन १७५० में कराया था। शिवलाल सिंह इटहरा गाँव के निवासी थे, वे बिसेन राजपूतो से संबाधित थे। बहुत ही धार्मिक प्रवृति होने के कारण इस मंदिर का शिलान्यास शिवलाल सिंह के द्वारा कराया गया। **फाल्गुन कृष्ण चतुर्दशी के दिन महाशिवरात्रि का पर्व मनाया जाता है। यहाँ पर [[महाशिवरात्रि]] पर्व के दिन मेला लगता है और महाशिवरात्रि पर्व बड़ी धूम धाम से मनाया जाता है।** ऐसी मान्यता है कि इसी दिन भगवान शिव ज्योतिर्लिंग रूप में प्रकट हुए थे। इस संबंध में एक पौराणिक कथा भी है। उसके अनुसार- भगवान विष्णु की नाभि से कमल निकला और उस पर ब्रह्माजी प्रकट हुए। ब्रह्माजी सृष्टि के सर्जक हैं और विष्णु पालक। दोनों में यह विवाद हुआ कि हम दोनों में श्रेष्ठ कौन है? उनका यह विवाद जब बढऩे लगा तो तभी वहां एक अद्भुत ज्योतिर्लिंग प्रकट हुआ। उस ज्योतिर्लिंग को वे समझ नहीं सके और उन्होंने उसके छोर का पता लगाने का प्रयास किया, परंतु सफल नहीं हो पाए। जब दोनों देवता निराश हो गए तब उस ज्योतिर्लिंग ने अपना परिचय देते हुए कहां कि मैं शिव हूं। मैं ही आप दोनों को उत्पन्न किया है।

तब विष्णु तथा ब्रह्मा ने भगवान शिव की महत्ता को स्वीकार किया और उसी दिन से शिवलिंग की पूजा की जाने लगी। शिवलिंग का आकार दीपक की लौ की तरह लंबाकार है इसलिए इसे ज्योतिर्लिंग कहा जाता है। एक मान्यता यह भी है कि फाल्गुन मास के कृष्ण पक्ष की चतुर्दशी को ही शिव-पार्वती का विवाह हुआ था इसलिए महाशिवरात्रि का पर्व मनाया जाता है।

## भूगोल
निर्देशांक 
## सन्दर्भ
https://web.archive.org/web/20160307031124/http://wikimapia.org/4085793/Shivalay-Baba-Gangeshwarnath-Dham

श्रेणी:भारत के मंदिर
आप्रवास

[thumb|right|330px| वर्ष २०११ के लिये [:w:Net migration rate|कुल आप्रवास दर: सकारात्मक (नीला), नकारात्मक (नारंगी), स्थिर (हरा), आंकड़े उपलब्ध नहीं (सलेटी)]]

**आप्रवास** (अंग्रेज़ी: इम्मिग्रेशन)लोगों का उन क्षेत्रों में गमन होने को कहते हैं, जहां के वे मूल निवासी नहीं होते हैं। यह गमन वहां बसने की मंशा से किया जाता है।[1] आप्रवास कई कारणों से किया जा सकता है जिनमें मौसम, तापमान, प्रजनन, आर्थिक, राजनीतिक, परिवार के पुनःएकीकरण, प्राकृतिक आपदा, गरीबी या अपने परिवेश को स्वेच्छा से बदलने के लिए किया जाना आते हैं।  आप्रवास कई कारणों से किया जा सकता है जिनमें मौसम, तापमान, प्रजनन, आर्थिक, राजनीतिक, परिवार के पुनःएकीकरण, प्राकृतिक आपदा, गरीबी या अपने परिवेश को स्वेच्छा से बदलने के लिए किया जाना आते हैं।

## सन्दर्भ

## बाहरी कड़ियाँ

* इम्मिग्रेशन एण्ड माइग्रेशन *UCB लाईब्रेरीज़* से
* अन्तर्राष्ट्रीय प्रवास संयुक्त राष्ट्र से
* अन्तर्राष्ट्रीयप्रवास एवं बहुसंस्कृति नीतियों पर यूनेस्को कार्यक्रम 
* OECD प्रवास आंकड़े
* 
* ग्लोबलाइज़ेशन: मूल पाठ
आव्रजन


श्रेणी:जनसांख्यिकी
श्रेणी:जनसंख्या
श्रेणी:बहुसंख्यक-अल्पसंख्यक संबंध
कोनिया क्षेत्र

**कोनिया क्षेत्र** (अंग्रेजी: Konia Kshetra) जिला मुख्यालय ज्ञानपुर से तकरीबन 45 किमी की दूरी पर स्थित तीन तरफ से गंगा की धाराओं से घिरा हुआ इलाका है। इस स्थान पर छेछुआ-भुर्रा गाँव के पास गंगा का धारा प्रवाह मुड़ गया है। गंगा नदी द्वारा तीनों दिशाओं से घिरे होने की वजह से यह क्षेत्र एकदम कोने में हो गया है। सम्भवत: इसीलिए इस क्षेत्र का नाम कोनिया क्षेत्र पड़ गया। यह क्षेत्र संत रविदास नगर जिले के अन्तर्गत आता है।

## भूगोल
निर्देशांक  

## गाँव
* डीघ उपरवार 
* इटहरा
* धनतुलसी
* दुगुना
* कुड़ी कलाँ
* कुड़ी खुर्द
* शान्तिपुर
* बहपुरा 
* शेरपुर
* मवैया थानसिंह
* भाभौरी
* बसगोती मवैया 
* लखनपुर भदराँव
* कलाँ तुलसी
* छेछुआ
* भुर्रा
* कलिक मवैया

## सन्दर्भ
* कोनिया क्षेत्र- हिन्दी विकीमैपिया पर
* - अंग्रेजी विकीमैपिया पर

श्रेणी:उत्तर प्रदेश के क्षेत्र
श्रेणी:भदोही ज़िला
हेनरी टामस कोलब्रुक

right|thumb|200px|हेनरी टामस कोलब्रुक

**हेनरी टामस कोलब्रुक** (१७६५-१८३७ ई.)। इंग्लैंड के प्रख्यात प्राच्य विद्याविशारद तथा गणितज्ञ थे। उन्हें 'यूरोप का प्रथम महान संस्कृत विद्वान' माना जाता है।

## परिचय
हेनरी टामस कोलब्रुक का जन्म १५ जून,१७६५ ई. को लन्दन में हुआ था। उनके पिता सर जार्ज कोलब्रुक ईस्ट इंडिया कंपनी के संचालक-मंडल के अध्यक्ष थे। अत: १७८२-८३ ई. में वे भारत आए और तिरहुत के सहायक कलक्टर के पद पर नियुक्त हुए। १७९५ में उनकी नियुक्ति मिरजापुर (उत्तर प्रदेश) में हुई। वहाँ उनको प्राच्य भाषाओं के अध्ययन के लिये विशेष अवसर प्राप्त हुआ। १८०१ ई. में वे कलकत्ते के सदर दीवानी आदालत के जज नियुक्त किए गए और चार वर्ष के पश्चात् उस अदालत के वे अध्यक्ष बने। उसी समय में कलकत्ता के फोर्ट विलियम कालेज में संस्कृत तथा हिन्दू कानून के अवैतनिक अध्यापक नियुक्त हुए। वे अनेक वर्षों तक बोर्ड ऑव रेवेन्यु के सदस्य भी रहे।

कोलब्रुक बड़े मेधावी गणितज्ञ, उत्साही ज्योतिषी तथा संस्कृत भाषा के गंभीर विद्वान् थे। इन्होंने प्राच्य विद्या के विविध अंगों पर मौलिक लेख लिखे जिनके द्वारा इन विषयों का प्रथम प्रामाणिक परिचय पाश्चात्य विद्वानों को मिला। वेद, संस्कृत व्याकरण, कोश, जैनमत, हिंदू विधि, भारतीय दर्शन, भारतीय बीजगणित आदि विषयों पर इनके लेख आज भी ज्ञानवर्धक माने जाते हैं। इनके ये लेख कलकत्ता से प्रकाशित होने वाली ‘एशियांटिक रिसर्सेज़’ नामक प्रख्यात शोधपत्रिका में छपे। बाद में इनका संग्रह उनके पुत्र ने स्वतंत्र ग्रंथ के रूप में किया। वे १८०७-१४ तक बंगाल एशियाटिक सोसाइटी के सभापति रहे। लंदन लौटकर उन्होंने रॉयल एशियाटिक सोसाइटी की स्थापना (१८२३) में विशेष योग दिया। वे उसके संचालक भी बने। यूरोप की अनेक सभाओं ने अपना सम्मानित सदस्य बनाकर इनके प्रति विशेष आदर प्रदर्शित किया। भारत में रहते हुए इन्होंने संस्कृत हस्तलेखों का एक विशाल तथा बहुमूल्य संग्रह किया था। इस संग्रह को उन्होंने १८१८ ई. में ईस्ट इंडिया कंपनी के पुस्तकालय को दे दिया। इनके पुत्र सर टामस एडवर्ड कोलब्रुक (१८१३-९० ई.) इंग्लैंड के प्रख्यात राजनीतिज्ञ हुए।

## कृतियाँ
### भारतविद्या सम्बन्धी
* 
* 
*  (by Amara Singh; with an English interpretation and annotations by H.T. Colebrooke)
* 
* 
* 
* 
* 
* 

श्रेणी:ब्रिटिश भारतविद्याविशारद
श्रेणी:हिन्दू विधी
श्रेणी:गणित के इतिहासकार
ब्लू डार्ट एविएशन

**ब्लू डार्ट एविएशन** एक चेन्नई, भारत आधारित कार्गो वायु सेवा है। यह अन्तर्राष्ट्रीय और अन्तर्देशीय तथा क्षेत्रीय चार्टर उड़ानों सहित अनुसूचित रात्रि एक्स्प्रेस कार्गो सेवा संचालित करती है। कंपनी की स्वयं की अनुरक्षण योग्यता है एवं अन्य विमानों को भि यह विमान अनुरक्षण एवं अभियाम्त्रिकी सेवा उपलब्ध कराती है।

## सन्दर्भ

## बाहरी कड़ियाँ

* ब्लू डार्ट एविएशन jAlasthal
* ब्लू डार्ट एविएशन जालस्थल
* ब्लू डार्ट एविएशन चित्र
* B752SF ब्लू डार्ट एविएशन वीडियो

श्रेणी:ब्लू डार्ट एविएशन
श्रेणी:भारत की वायुसेवाएं
श्रेणी:कार्गो वायुसेवा
ज़हरान क़बीला

**ज़हरान** (अरबी: , अंग्रेज़ी: Zahran) एक बदू अरबी कबीला है। यह उन गिनती के अरब क़बीलों में से है जिन्हें अरबी प्रायद्वीप का मूल निवासी माना जाता है। इस कबीले के लोग ग़ामिद​ क़बीले के भी सम्बन्धी हैं और उनके ऐतिहासिक मित्रपक्ष में रहे हैं। इनकी मूल मातृभूमि अरबी प्रायद्वीप का दक्षिणी या दक्षिणपूर्वी भाग, विशेषकर यमन और सउदी अरब का अल-बाहाह क्षेत्र, कही जाती है लेकिन वर्तमानकाल में इसके बहुत से सदस्य पश्चिमी सउदी अरब (विशेषकर मक्का व जेद्दाह क्षेत्रों) में बसे हुए हैं। मध्य पूर्व के कई अन्य इलाक़ों में लोगों का पारिवारिक नाम 'ज़हरान' होता है लेकिन यह ज़रूरी नहीं कि वे सभी ज़हरान क़बीले के हों।

## ज़हरानी अरबी उपभाषा
ज़हरान और बेलाद ग़ामिद​ क़बीले अपनी अलग विशेष अरबी उपभाषा बोलते हैं जिसे ज़हरानी कहा जाता है। कुछ स्रोतों के अनुसार यह पुराने ज़माने की शास्त्रीय अरबी की सब से निताकतम जीवित उपभाषा है। सभी जीवित अरबी बोलियों में से इसका व्याकरण कुरान की अरबी के सबसे नज़दीक पाया जाता है।

## इन्हें भी देखें
* ग़ामिद​ क़बीला
* क़हतानी लोग
* अरब लोग
* यमन

## सन्दर्भ


श्रेणी:क़हतानी लोग
श्रेणी:अरब क़बीले
ग़म्द क़बीला

**ग़म्द​** या **ग़ामिद​** (अरबी: , अंग्रेज़ी: Ghamd या Ghamid) एक बदू अरबी कबीला है। यह उन गिनती के अरब क़बीलों में से है जिन्हें अरबी प्रायद्वीप का मूल निवासी माना जाता है। इस कबीले के लोग ज़हरान क़बीले के भी सम्बन्धी हैं और उनके ऐतिहासिक मित्रपक्ष में रहे हैं। इनकी मूल मातृभूमि अरबी प्रायद्वीप का दक्षिणी या दक्षिणपूर्वी भाग, विशेषकर यमन और सउदी अरब का अल-बाहाह क्षेत्र, कही जाती है। यह सउदी अरब के बड़े क़बीलों में से एक माना जाता है। इस्लाम के शुरूआती दौर में इन्होनें आरंभिक मुस्लिम साम्राज्य में भूमिका निभाई थी।

## शाखाएँ
ग़ामिद​ क़बीले की तीन मुख्य शाखाएँ हैं:
* अल-बाहाह प्रान्त और असीर प्रान्त की सरवात पहाड़ियों में बसने वाले पहाड़ी ग़म्द​
* पूर्व के रेगिस्तान में बदू लोगों का जीवन व्यतीत करने वाले ग़म्द​
* लाल सागर के तटवर्ती तिहामाह मैदानी क्षेत्र में बसने वाले ग़म्द​

## इन्हें भी देखें
* ज़हरान क़बीला
* क़हतानी लोग
* अरब लोग
* यमन

## सन्दर्भ


श्रेणी:क़हतानी लोग
श्रेणी:अरब क़बीले
अत्याधिक आत्मचेतना

thumb|230px|तस्वीर खिंचवाते हुए लोग अक्सर अत्यधिक आत्मचेतना के कारण अपना शरीर कस लेते हैं और अपने आम रूप से अधिक गंभीर लगते हैं - 1915 में तस्वीर खिचवाते बुल्गारिया के एक नवविवाहित दम्पति
**अत्यधिक आत्मचेतना​** (अंग्रेज़ी: self-consciousness) स्वयं के बारे में अत्यधिक चेतना को कहते हैं। यह साधारण आत्मबोध और आत्मचेतना से भिन्न दशा है। इसमें दूसरों द्वारा साधारण स्तर से अधिक परखे जाने या देखे जाने की अप्रिय भावना हो सकती है। मनोविज्ञान में अत्यधिक आत्मचेतना को कभी-कभी संकोच, शर्म या संविभ्रम (paranoia) की स्थितियों से सम्बंधित पाया जाता है। इस से व्यथित लोग अक्सर लगातार यह अनुमान लगाने में जुटे रहते हैं कि दूसरे उन्हें देखकर या सुनकर उनके बारे में क्या सोच रहे हैं और अपने प्रकट रूप पर ज़रुरत से अधिक ध्यान देते हैं।

## काल्पनिक दर्शक
कुछ मनोवैज्ञानिकों के अनुसार अत्यधिक आत्मचेतना​ अक्सर किशोरावस्था में शुरू होती है और इसमें पीड़ित व्यक्ति को लगता है कि अन्य लोग उसे देख रहे हैं जबकि वास्तव में उसपर लोगों का ध्यान कम होता है या बिलकुल ही नहीं होता। इन 'काल्पनिक दर्शकों' (imaginary audience) के बारे में सोचने से व्यक्ति खुलकर अपने व्यक्तित्व के अनुसार काम नहीं कर पाता। वह अपनी बोलचाल और अन्य व्यवहारों पर अनुचित लगाम लगा लेता है।

## इन्हें भी देखें
* चेतना
* बोध

## सन्दर्भ


श्रेणी:स्वयं
श्रेणी:चेतना
मिताक्षरा

**मिताक्षरा** याज्ञवल्क्य स्मृति पर विज्ञानेश्वर की टीका है जिसकी रचना 11वीं शताब्दी में हुई। यह ग्रन्थ 'जन्मना उत्तराधिकार' (inheritance by birth) के सिद्धान्त के लिए प्रसिद्ध है। विज्ञानेश्वर कल्याणी के चालुक्य शासक विक्रमादित्य षष्ठ के दरबारी कवि थे। विज्ञानेश्वर के अतिरिक्त अपरार्क ने भी याज्ञवल्क्य स्मृति पर टीका लिखा है।

हिंदू उत्तराधिकार संबंधी भारतीय कानून को लागू करने के लिए मुख्य रूप से दो मान्यताओं को माना जाता है- पहला है **[[दायभाग]]** मत, जो बंगाल और असम में लागू है। दूसरा है **मिताक्षरा**, जो शेष भारत में मान्य है। मिताक्षरा के अनुसार, प्रत्येक व्यक्ति को जन्म से ही अपने पिता की संयुक्त परिवार सम्पत्ति में हिस्सेदारी हासिल हो जाती है। इसमें 2005 में कानून में हुए संशोधन के बाद लड़कियों को भी शामिल किया गया। 

**मिताक्षरा** विधि की शाखा पांच उप-शाखाओं में विभाजित है। दत्तकग्रहण तथा दाय के संबंध में परस्पर मतभेद होने के कारण इन उपशाखाओं की उत्पत्ति हुई। ये सभी उप-शाखाएं **मिताक्षरा** को ही सर्वोपरि प्रमाण मानते हैं, परन्तु कुछ परिस्थितियों में मतभेद होने पर किसी मूल भाष्य या ग्रंथ विशेष को प्राथमिकता देते हैं।

ये पांच उप-शाखाएं है-

*(१) बनारस शाखा

*(२) मिथिला शाखा

*(३) मद्रास शाखा

*(४) बम्बई शाखा

*(५) पंजाब शाखा

## सन्दर्भ

## इन्हें भी देखें
* दायभाग (जीमूतिवाहन द्वारा रचित ग्रन्थ)
* याज्ञवल्क्य स्मृति
* हिन्दू उत्तराधिकार (संशोधन) अधिनियम, २००५
* रघुनन्दन भट्टाचार्य्य

## बाहरी कड़ियाँ
* The Importance of Mitakshara in the 21st century by Justice Markandey Katju
* वसीयत सम्बन्धी हिन्दू विधि
* बेटा-बेटी को समान अधिकार (पाञ्चजन्य)
*  याज्ञवल्क्य स्मृति, मिताक्षरा सहित (संस्कृत विकिस्रोत)
* हिन्दू विधि की शाखाएँ तथा मिताक्षरा और दायभाग में अन्तर

श्रेणी:हिन्दू विधि
श्रेणी:प्राचीन भारतीय नियम
सीता समाहित स्थल

**सीता समाहित स्थल** (Sita Samahit Sthal) या **सीतामढ़ी** (Sitamarhi) भारत के उत्तर प्रदेश राज्य के भदोही ज़िले में स्थित एक हिन्दू मन्दिर है। यह सीता माता को समर्पित है।

## विवरण
यह मंदिर इलाहबाद और वाराणसी के मध्य स्थित जंगीगंज बाज़ार से ११ किलोमीटर  गंगा के किनारे स्थित है। मान्यता है कि इस स्थान पर माँ सीता ने अपने आप को धरती में समाहित कर लिया था। यहाँ पर हनुमानजी की १०८ फीट ऊँची मूर्ति है जिसे विश्व की सबसे बड़ी हनुमान जी की मूर्ति होने का गौरव प्राप्त है। स्वामी जितेंद्रानंद जी के असीम प्रयास से और श्री प्रकाश नारायण पुंज की मदद से ये स्थान पर्यटक स्थल के रूप में उभर कर आया है।

## इन्हें भी देखें
* भदोही ज़िला

## सन्दर्भ

श्रेणी:सीता मन्दिर
श्रेणी:उत्तर प्रदेश में हिन्दू मंदिर
श्रेणी:भदोही ज़िला
छोले भटूरे

**छोले भटूरे** भारतीय उपमहाद्वीप के उत्तरी क्षेत्रों में लोकप्रिय एक खाद्य व्यंजन है।  यह चना मसाला (मसालेदार सफेद छोले) और भटूरा/पूरी का एक संयोजन है, जो मैदा से बनी एक तली हुई रोटी है। हालांकि इसे एक विशिष्ट पंजाबी व्यंजन के रूप में जाना जाता है, लेकिन पकवान की उत्पत्ति के बारे में विभिन्न दावे हैं। 

छोले भटूरे को अक्सर नाश्ते के व्यंजन के रूप में खाया जाता है, कभी-कभी लस्सी के साथ।  यह स्ट्रीट फ़ूड या संपूर्ण भोजन भी हो सकता है और इसके साथ प्याज, मसालेदार गाजर, हरी चटनी या आचार भी हो सकता है। 

## भटूरे के लिये आवश्यक सामग्री
# मैदा 500 ग्राम, 
# सूजी 100ग्राम, 
# दही आधा कटोरी, 
# नमक (स्वाद अनुशार)
# चीनी आधा छोटी चम्मच, 
# बेकिंग पाउडर - 1 छोटी चम्मच, 
# तेल - तलने के लिये
# आलू(Boiled Potato): 2 (उबले हुए)
# गरम पानी(Hot water) 150 ग्राम

मैदा और सूजी को किसी बर्तन में छान कर निकाल लीजिये, मैदा के बीच में जगह बनाइये, 2 टेबिल स्पून तेल, नमक, बेकिंग पाउडर, दही और चीनी इसमें डालकर, इसी जगह इन सब चीजों को अच्छी तरह मिला लीजिये। गुनगुने पानी की सहायता से नरम आटा गूथ लीजिये। गुथे हुये आटे को 2 घंटे के लिये बन्द अलमारी या किसी गरम जगह पर ढक कर रख दीजिये। कढ़ाई में तेल डाल कर गरम करें। गूथे हुये आटे से एक टेबिल स्पून आटे के बराबर आटा निकालिये। लोई बनाइये और पूरी की तरह बेलिये, लेकिन यह, पूरी से थोड़ा सा मोटा बेला जाता है। पूरी को गरम तेल में डालिये, कलछी से दबाकर फुलाइये, दोनों ओर पलट कर हल्का ब्राउन होने तक तलिये।

## छोले के लिए आवश्यक सामग्री
# काबुली चना एक कटोरी या 150 ग्राम, 
# खाना वाला सोडा आधा चम्मच, 
# टमाटर -3-4 मीडियम साइज, 
# हरी मिर्च - 2-3,
# अदरक - 1 इन्च लम्बा टुकड़ा य़ा एक छोटी चम्मच अदरक का पेस्ट, 
# रिफाइन्ड तेल - 2 टेबिल स्पून, 
# जीरा - आधा छोटी चम्मच, 
# धनियाँ पाउडर - एक छोटी चम्मच, 
# लाल मिर्च पाउडर - एक चौथाई छोटी चम्मच से कम, 
# गरम मसाला

## छोले बनाने की विधि
चनों को रात भर पानी में भिगने रख दीजिये। पानी से निकाल कर चनों को धोकर, कुकर में डालिये, एक छोटा गिलास पानी, नमक और खाना सोडा मिला दीजिय। कुकर बन्द करें और गैस पर उबालने के लिये रख दीजिये। दूसरी तरफ टमाटर, हरी मिर्च, अदरक को मिक्सी से बारीक पीस लें। कढ़ाई में तेल डाल कर गरम करें। जीरा भुनने के बाद धनियाँ पाउडर डाल दीजिये। चमचे से चलायें, टमाटर, अदरक, हरी मिर्च का मिश्रण और लाल मिर्च पाउडर डाल कर मसाले को जब तक भूने तब तक कि मसाले के ऊपर तेल न तैरने लगे। भुने मसाले में एक गिलास पानी और स्वादानुसार नमक डाल दीजिये। उबले चनों को इस मसाले की तरी में मिला कर अच्छी तरह चमचे से चला लीजिये। यदि आपको छोले अधिक गाढ़े लग रहे हो, तो आप उनमें आवश्यकता अनुसार पानी मिला लीजियें, उबाल आने के बाद 2-3 मिनिट पकने दीजिये। गरम मसाला और आधा हरा धनियाँ मिला दीजिये। आपके छोले तैयार हैं। इन्हें भटूरे के साथ सर्व करें।

## सन्दर्भ

श्रेणी:भारतीय व्यंजन
नास्तिक एकात्मता दिन

यह पृष्ठ अंग्रेजी भाषासे अनुवाद किया है। इसी लिए यह पृष्ठको और अछ्छा बनानेमैं मद्दद कीजिए।
200px|अंगूठाकार|दाएँ|Atheist ribbon
यह अंत में विरोध का एक दिन, उत्सव और जागरूकता बढ़ाने है। केवल एकजुटता में नास्तिकों के एक दुनिया है जो हर जगह में नास्तिक भगवान में विश्वास की कमी के बारे में खुला हो और डर किसी भी हानिकारक परिणाम नहीं बना सकते हैं।
## जानकारी
यह एक नास्तिक छुट्टी और जागरूकता अभियान है। यह एक वैश्विक और वार्षिक करने के लिए एक साथ एक के रूप में खड़े उन लोगों के लिए जो अपने समुदायों में गैर धार्मिक संघर्ष समर्थन प्रदान दिन है। यह जो लोग अपने विश्वासों के बारे में खुला हो सकता है, जबकि एक ही समय में उन जो कि स्वतंत्रता नहीं है के बारे में जागरूकता बढ़ाने के लिए स्वतंत्रता के लिए उत्सव का दिन है। वहाँ दुनिया में जो सामाजिक दबाव, taboos, हिंसा का खतरा है और यहां तक ​​कि मौत की वजह से
## कपडे
इस दिन एक दिन है, जहां दुनिया भर के नास्तिक नास्तिक (आधा लाल लाल 1/2) काले रिबन उनकी शर्ट या कुछ भी है कि खुद को एक नास्तिक "एक लाल रंग के रूप में इस तरह के रूप में पहचान करने के लिए टिकी पहनना होगा। जैसा कि हम हर साल ज्यादा से ज्यादा प्रचार पाने के लिए यह आसान है और आसान हो सकता है के लिए दूसरों को बाहर खड़ा करने के लिए और खुद को अभिव्यक्त जाएगा.
## काम
जून में 21 लोगों को नतीजों के लिए और अधिक ध्यान देने की है कि कुछ एक नास्तिक के रूप में खुद की पहचान पीड़ित हो सकता है भुगतान किया जाएगा. यह एक दिन है कि जब नतीजों विश्व भर में नास्तिक होता है खड़े हो जाओ और मांग यह खत्म हो जाएगा होगा। इस दिन हम मीडिया को पत्र लिख देंगे, हम विरोध करेंगे, हम इसे और अधिक अच्छी तरह से जाना जाता है, हम जो लोग अन्धेर पर नज़र डालना होगा। सफल प्रचार होना जरूरी है। यह पार्टी के लिए एक दिन है और जिम्मेदार है। चतुर तरीके में जागरूकता पैदा करना है। एक सार्वजनिक स्थान में एक पार्टी है और जनता को आमंत्रित. समुदाय में एक fundraiser चलाएँ. कुछ भी करो और अधिक लोगों को देखने के लिए है कि नास्तिक बस हर किसी की तरह कर रहे हैं। बातें करने के लिए stereotypes लोगों को हो सकता है को तोड़ने के लिए। मजेदार हो सकता है और बताते हैं क्या आपको लगता है कि अपने समुदाय के लिए महत्वपूर्ण है।
वी॰ वी॰ रवि

**वी॰ वी॰ रवि** () एक प्रसिद्ध वायलिनवादक हैं।

## प्रारंभिक जीवन और पृष्ठभूमि
इनका जन्म महान संत संगीतकार '''स्वाति तिरुनाल''' के वंश में हुआ है, श्री वी॰ वी॰ रवि ने अपने बहुमुखी प्रतिभा सम्पन्न दिवंगत पिता वादाक्कंचेरी वीरा राघव अय्यर से कर्नाटिक संगीत को विरासत में पाया जिन्होंने बड़ी प्रवीणता से इन्हें प्रशिक्षित किया। अपने भाई कर्नाटक यंत्र वादक वि वि सुब्रहमनियम के साथ वह कई देशों का दौरा किया।

## कैरियर
10 वर्ष की कम उम्र में एक वायलिन वादक के रूप में इन्होंने अपने संगीत कैरियर की शुरूआत की.वह, चेम्बाई वैद्यनाथ भागावतर, शेम्मान्गुड़ी श्रीनिवास अय्यर, पुलियूर सुब्रहमनियम नारायण स्वामि जैसे प्रसिद्ध कलाकारों से विशेष प्रशिक्षण मिला.वाद्य वृंदा समूह के एक सदस्य के रूप में 1982 में आकाशवाणी रेडियो प्रसारण सेवा में शामिल हो गए।

## पुरस्कार
1976 और 1990चेन्नई संगीत विद्वत सभा द्वारा अच्छा वायलिन कलाकार पुरस्कार, 1973 में आकाशवाणी द्वारा अच्छा वायलिन कलाकार पुरस्कार.

## निजी जीवन‍
वी॰ वी॰ रवि रवि विवाहित हैं और उनके दो बच्चें हैं: उसकी पत्नी का नाम विशालं रवि (डबिंग आर्टिस्ट) है, उनके बेटे का नाम राघव कृष्णा (गायक) है और उनकी बेटी का नाम हरिणी रवि पार्श्वगायिका हैं।. 

## सन्दर्भ

## बाहरी कड़ियाँ
* वि। वि। रवि की आधिकारिक साइट

श्रेणी:कर्नाटक यंत्र वादक
श्रेणी:भारतीय वायलिनवादक
श्रेणी:जीवित लोग
श्रेणी:तमिल संगीतकार
श्रेणी:कर्नाटक संगीत
अणुगति सिद्धांत

अंगूठाकार|अणुगति
प्रत्येक पदार्थ तीन अवस्थायों में पाया जाता है : (i) ठोस (ii) द्रव (iii) गैस | 

पदार्थ की विभिन्न अवस्थायों में अणुओं कीगति भिन्न भिन्न प्रकार की होती है, अंतरा-अणुक दूरी भिन्न-भिन्न होती है तथा अंतरा-अणुक बल भी भिन्न-भिन्न होता है | इसीलिए पदार्थ की विभिन्न अवस्थायों में भौतिक गुण भी भिन्न-भिन्न होते हैं | उदाहरण के लिए, पदार्थ की ठोस अवस्था में उसका एक निश्चित आयतन व निश्चित आकृति होती है, द्रव अवस्था में उसका आयतन को निश्चित होता है लेकिन आकृति कोई निश्चित नहीं होती है तथा गैस अवस्था में न तो आयतन निश्चित होता है न ही आकृति | इन गुणों की व्याख्या अणुगति सिद्धांत द्वारा की जाती है |

### ठोस का [[अणुगति सिद्धांत]] :


ठोस के गुणों की व्याख्या ठोस के अणुगति सिद्धांत द्वारा की जा सकती है, जो निम्न है -

(1) ठोस के अणु एक नियमित क्रम में सजे होते हैं | प्रत्येक अणु की एक निश्चित अवधि होती है | ये अणु अपनी स्थिति के इधर उधर कम्पनिक गति करते रहते हैं, लेकिन अपना स्थान नहीं छोड़ते हैं | इसीलिए ठोस का आयतन तथा आकृति निश्चित होती है |

(2) ठोस में अंतरा-अणुक दूरी बहुत कम होती है | सामान्यतः यह अंतरा-अणुक दूरी, द्रव के अपेक्षा कम होती है |

(3) ठोस में अणुओं के बीच सर्वाधिक आकर्षण बल लगता है | इसी बल के कारण ठोस में अणु अपने स्थान पर बने रहते हैं तथा एक स्थान से दूसरे स्थान तक चलने के लिए स्वतंत्र नहीं होते हैं, बल्कि अपने स्थान पर रहकर ही इधर उधर कम्पनिक गति करते हैं |

(4) ठोस को गर्म करने पर उसके अणुओं का दोलन आयाम बढ़ जाता है जिससे उनके बीच की औसत दूरी बढ़ जाती है अर्थात् ठोस का प्रसार हो जाता है | इसे ठोस का उष्मीय प्रसार कहते हैं |

### द्रव का अणुगति सिद्धांत :

(1) द्रव में अणुओं की स्थिति निश्चित नहीं होती हैं, केवल वे द्रव के भीतर ही विभिन्न चालो से विभिन्न दिशाओं में अनियमित गति करते रहते हैं |

(2) द्रव में अंतरा-अणुक दूरी प्राय ठोस से अधिक होती है, लेकिन गैस की अपेक्षा काफी कम होती है |

(3) आकर्षण बल, गैस की अपेक्षा बहुत अधिक होता है, लेकिन ठोस की अपेक्षा बहुत कम होता है |
(4) द्रव को गर्म करने पर उसके अणुओं के बीच की औसत दूरी बढ़ जाती है, जिससे द्रव का उष्मीय प्रसार कहते हैं |
(5) द्रव को बहुत अधिक गर्म करते रहने पर एक ऐसी अवस्था आती है, जबकि अणुओं की औसत उर्जा इतनी बढ़ जाती है कि वे पारस्परिक आकर्षण बल को पार करके द्रव की सतह के बाहर जाने के लिए स्वतंत्र हो जाते हैं | इसे द्रव का वाष्पन कहते हैं |

### गैस का अणुगति सिद्धांत :
(1) किसी गैस के सभी अणु समान, सुदृढ़ तथा अति-सूक्ष्म गोलाकार कण होते हैं | इनका आयतन, गैस के आयतन की तुलना में नगण्य होता है |

(2) गैस के अणुओं की स्थित निश्चित नहीं होती |

(3) गैस में अंतरा-अणुक दूरी सबसे अधिक होती है |

(4) गैसों में अणुओं के बीच आकर्षण बल प्रायः नगण्य होता है | इसीलिए अणुओं की गति अनियमित होती है |

श्रेणी:भौतिकी की अवधारणाएँ
स्वीडन की काउंटियाँ

thumb|200px|स्वीडन की काउंटियाँ
**स्वीडन की काउंटियाँ** स्वीडन के सबसे ऊंचे स्तर के प्रशासनिक विभाग हैं। इन्हें स्वीडी भाषा में 'लैन' (स्वीडी: län) कहा जाता है। वर्तमान में स्वीडन 21 काउंटियों में बाँटा गया है। इन्हें सन् 1634 में स्थापित किया गया था। उस से पहले स्वीडन कुछ प्रान्तों में विभाजित था जिन्हें तब रद्द कर दिया गया। इन काउंटियों को आगे नगर-पालिकाओं में विभाजित किया जाता है।

## स्वीडन की काउंटियाँ

## इन्हें भी देखें
* काउंटी
* स्वीडन

## सन्दर्भ


श्रेणी:स्वीडन
श्रेणी:स्वीडन की काउंटियाँ
सत्यमंगलम

**सत्यमंगलम** (Sathyamangalam) भारत के तमिल नाडु राज्य के ईरोड ज़िले में स्थित एक नगर है। यह पूर्वी घाट के चरणों में भवानी नदी के किनारे बसा हुआ है।

## इन्हें भी देखें
* ईरोड ज़िला

## सन्दर्भ

श्रेणी:ईरोड ज़िला
श्रेणी:तमिल नाडु के शहर
श्रेणी:ईरोड ज़िले के नगर
संपत पाल

**संपत पाल देवी** (जन्म:1960) एक सामाजिक कार्यकर्ता तथा गुलाबी गैंग नामक संस्था की संस्थापक है।

## सन्दर्भ

### विविध
* 
* 

श्रेणी:सामाजिक कार्यकर्ता
श्रेणी:जीवित लोग
श्रेणी:उत्तर प्रदेश के लोग
श्रेणी:1960 में जन्मे लोग
दायतत्त्व

**दयातत्त्व** रघुनन्दन द्वारा रचित एक संस्कृत ग्रन्थ है। इसमें हिन्दुओं के उत्तराधिकार प्रक्रिया का विवेचन है। सम्भवतः रघुनन्दन दायभाग के रचयिता जीमूतवाहन के शिष्य थे।

श्रेणी:हिन्दू विधि
श्रेणी:संस्कृत ग्रन्थ
गुंदी

यह एक पेड़ का नाम है। इस पर लगने वाले फलों को गुँदे कहा जाता है। ये छोटे मीठे तथा गोंददार होते हैं। इसे 'डेला' भी कहते हैं।


File:Cordia dichotoma (Lasora) in Hyderabad W IMG 7090.jpg|*Cordia dichotoma* trunk in Hyderabad, India.
File:Cordia dichotoma (Lasora) in Hyderabad W IMG 7087.jpg|*Cordia dichotoma* flowers in Hyderabad, India. 
File:Cordia dichotoma (Lasora) in Hyderabad W3 IMG 7087.jpg|*Cordia dichotoma* flowers in Hyderabad, India. 
File:Cordia dichotoma (Lasora) in Hyderabad W2 IMG 7087.jpg|*Cordia dichotoma* flowers in Hyderabad, India. 
Image:Cordia dichotoma leaves.jpg| *Cordia dichotoma* foliage.


## इन्हें भी देखें
*लसोड़ा या बहुवार

श्रेणी:फल
राईज़ ऑफ़ द गार्गोय्ल्स

**राईज़ ऑफ़ द गार्गोय्ल्स** (फ्रेंच: **La fureur des gargouilles**, अंग्रेजी: **Rise of the Gargoyles**) एक २००९ टीवी फिल्म बिल कोरकोरन द्वारा निर्देशित और Syfy चैनल के लिए उत्पादन किया। इस में १८ फिल्म है मनेअटर श्रृंखला.

## प्लॉट
पेरिस, फ्रांस में, दो श्रमिकों एक छिपे हुए कक्ष पाते हैं जबकि सेंट जीन आंद्रे चर्च के भूमिगत खुदाई. वे जगह में मूल्यवान वस्तुओं को इकट्ठा लेकिन वे एक प्राणी से हमला कर रहे हैं। इस बीच, बदनाम प्रोफेसर जैक रान्डेल, जो विशेषज्ञों द्वारा अस्वीकार कर दिया गार्गोय्ल्स के बारे में एक पुस्तक लिखी है अपने दोस्त कैरल झांकना बेखम जगह बाहर द्वारा प्रोत्साहित किया जाता है। वे रात के दौरान साइट में चुपके और जबकि कैरोल कुछ कलाकृतियों का संग्रह है, जैक अपने कैमरे के साथ रिकॉर्डिंग है। बाहर के नीले, जैक एक पंख राक्षस उसकी ओर आ रही देखता है और वह कैरल के साथ स्थान से चलाता है, लेकिन अपने कैमरे टूट जाता है। वे एक बार में जाने के लिए और एक विशाल पत्थर उनकी कार पर गिर जाता है। जैक अपने बोर्डिंग घर के लिए एक टैक्सी लेता है और कैरल पर हमला किया और उसके अपार्टमेंट में एक परनाला द्वारा मौत की सजा दी है। अगली सुबह, जैक कैरल शरीर को दिखाता है और कई हत्याओं के इंस्पेक्टर गिबेर्ट के प्रमुख संदिग्ध हो जाता है। जैक को एक सनसनीखेज समाचार पत्र, निकोल रिकार्ड के संवाददाता की तलाश का फैसला किया है और अपने कैमरामैन वॉल्श अपने टेप देता है। जब वॉल्श बुरी तरह आकार का दृश्य ठीक नहीं है, वह निकोल पता चलता है और वे कहते हैं कि जैक पागल नहीं है और वह एक परनाला चर्च के भूमिगत वास्तव में देखा था। वे चर्च पर लौटने के जांच करने के लिए तय है।

## कास्ट

### हिन्दी डबिंग कलाकार
* डब संस्करण जारी करने का वर्ष: २०१०
* मीडिया: वीसीडी/डीवीडी/ब्लू-रे डिस्क/टेलीविज़न
* निर्देशक: ????
* अनुवाद: ????
* समायोजन: ????
* उत्पादन: साउंड एण्ड विजन इंडिया

## रिसेप्शन

## सन्दर्भ

## टीवी श्रृंखला
* मनेअटर

## बाहरी कड़ियाँ
*  (अंग्रेजी)

श्रेणी:अमेरिकी फ़िल्में
श्रेणी:अंग्रेज़ी फ़िल्में
आइनस्टाइन क्षेत्र समीकरण

[thumb|250px|वस्तुओं के द्रव्यमान और गति से उनके आसपास के [दिक्-काल (स्पेसटाइम) में मरोड़ आती है और आइनस्टाइन​ क्षेत्र समीकरण इसका विवरण देते हैं]]
**आइनस्टाइन​ क्षेत्र समीकरण** (Einstein field equations) भौतिकी में ऐल्बर्ट आइनस्टाइन​ के सामान्य सापेक्षता सिद्धांत में दस समीकरणों (इक्वेशनों) का एक समूह है जो पदार्थ और ऊर्जा द्वारा दिक्-काल (स्पेसटाइम) में पैदा की गई मरोड़ से होने वाले गुरुत्वाकर्षण के प्रभाव का वर्णन करता है। इसे आइनस्टाइन​ ने सन् १९१५ में आतानक विश्लेषण (टेन्सर अनैलिसिस) के रूप में छापा था। जिस तरह मैक्सवेल के समीकरण आवेश (चार्ज) और विद्युत धारा से उत्पन्न होने वाले विद्युतचुम्बकीय क्षेत्र की विवरण देते हैं उसी तरह आइनस्टाइन​ क्षेत्र समीकरण ऊर्जा, द्रव्यमान और चाल (गति) से दिक्-काल में उत्पन्न होने वाले बदलावों का बखान करते हैं।
G_{\mu \nu} + \Lambda g_{\mu \nu} = \kappa T_{\mu \nu}
## आइनस्टाइन​ क्षेत्र समीकरण
आइंस्टाइन छेत्र समीकरण में १० समीकरण होते हैं।
G_{00} + \Lambda g_{00} = \kappa T_{00}.

G_{01} + \Lambda g_{01} = \kappa T_{01}.

G_{02} + \Lambda g_{02} = \kappa T_{02}.

G_{03} + \Lambda g_{03} = \kappa T_{03}

G_{11} + \Lambda g_{11} = \kappa T_{11}

G_{12} + \Lambda g_{12} = \kappa T_{12}

## इन्हें भी देखें
* सामान्य सापेक्षता

## सन्दर्भ


श्रेणी:सामान्य आपेक्षिकता
सावित्री

***सावित्री*** एक भारतीय फंतासी नाटक टेलीविजन शो है, जो 18 फरवरी 2013  से 4 अक्टूबर 2013 तक लाइफ ओके पर प्रसारित हुआ। प्रारंभिक सह-निर्माता फिल्म फार्म इंडिया थे, लेकिन श्रृंखला के प्रसारित होने से पहले, उत्पादन को फ्लाइंग टर्टल में बदल दिया गया था।  अगस्त 2013 में, एक कास्ट सुधार किया गया था।  यह *[[महाभारत]]* से सावित्री और सत्यवान की पारंपरिक भारतीय लोककथा पर एक आधुनिक रूप है। 

## कलाकार

* अवनीत कौर यंग दमयंती के रूप में 
* रिधि डोगरा - राजकुमारी दमयंती / सावित्री सत्यवान राय चौधरी
* कृप सूरी राहुकाली के रूप में
* यश पंडित / आशीष कपूर सेनापति वीर / सत्यवान राय चौधरी के रूप में
* सुमना दास मिष्टी के रूप में 
* महाराज के रूप में सलिल अंकोला  (दम्यंती के पिता)
* महारानी के रूप में सुचिता त्रिवेदी  (दम्यंती की मां)
* अंगद हसीजा देवी के रूप में
* रेशमी घोष गुलिक के रूप में
* राजकुमार दिवातेन के रूप में अहद अली आमिर
* लीना राय चौधरी / विशघाटी के रूप में इंद्राणी हलदर
* विक्रांत के रूप में करण सुचक
* उत्कर्ष नाइक दमयंती की माँ के रूप में
* विषकामिनी के रूप में वाहबिज दोराबजी
* सेनापति के रूप में अमित बहल
* पुनीत वशिष्ठ धूमकेतु के रूप में

## संदर्भ

श्रेणी:लाइफ ओके के धारावाहिक
श्रेणी:Pages with unreviewed translations
श्रुतबोधम्

**श्रुतबोधम्** महाकवि कालिदास द्वारा रचित काव्य ग्रन्थ है।

श्रेणी:संस्कृत साहित्य
श्रेणी:संस्कृत ग्रन्थ
द हाँटींग हॉर: इस बारे में ना सोचें

**द हाँटींग हॉर: इस बारे में ना सोचें** (अंग्रेज़ी: **The Haunting Hour: Don't Think About It**) एक २००७ हॉरर कल्पना परिवार के रूप में एक ही नाम के बच्चों की किताब पर आधारित फिल्म है द्वारा: आर.एल. स्टाईन जो भी बनाया: गूसबम्प्स.

में उत्तरी अमेरिका, फिल्म यूनिवर्सल स्टूडियोज होम एंटरटेनमेंट से DVD पर ४ सितंबर, २००७ को जारी किया गया था और पहले परिवार DVD के लिए प्रत्यक्ष फिल्म डीवीडी पर वाइडस्क्रीन और पैन और स्कैन अलग स्वरूपों में जारी किया जा था। यह टेलीविजन पर प्रसारित पर कार्टून नेटवर्क संयुक्त पर अमेरिका में ७ सितंबर, २००७.

में भारत, पर इसे प्रसारित किया गया है कार्टून नेटवर्क को ३१ अक्टूबर, २००७ में मूल अंग्रेजी ऑडियो और हिंदी डबिंग. यह फिर से जारी किया गया था VCD/DVD पर में. २००८, जारी साथ अंग्रेजी और हिन्दी के अलग डबिंग दो अलग पर VCD.

## प्लॉट

## कास्ट

### हिन्दी डबिंग कलाकार
* डब संस्करण जारी करने का वर्ष: ३१ अक्टूबर, २००७ (कार्टून नेटवर्क)
* मीडिया: टेलीविज़न/वीसीडी/डीवीडी
* द्वारा निर्देशित: एलिज़ा लुईस
* अनुवाद: ????
* समायोजन: ????
* उत्पादन: मुख्य फ़्रेम सॉफ्टवेयर कम्युनिकेशंस

## उत्पादन
फिल्म कार्नेगी पेंसिल्वेनिया, के नगर के रूप में के रूप में अच्छी तरह से अक्टूबर और नवंबर २००६ में क्रैनबेरी टाउनशिप में फिल्माया गया था।

## सन्दर्भ

## टीवी श्रृंखला
* आर. एल. स्टाईन'की: द हाँटींग हॉर

## बाहरी कड़ियाँ
*  (अंग्रेजी)

श्रेणी:अमेरिकी फ़िल्में
श्रेणी:अंग्रेज़ी फ़िल्में
झेरणा

ये लकडी का बना होता है। इसका प्रयोग दही बिलौने हेतु किया जाता है। इसके कई पारंपरिक महत्व है। मारवाड अँचल में शादी के अवसर पर तोरण पर दुल्हें का इसे बदाया या वंदन किया जाता है तथा जब दुल्हा दुल्हन को लेकर अपने घर जाता है तो परिवार की महिलाओ द्वारा पुन: बन्दना की जाती हैँ|

## सन्दर्भ
श्रेणी:रसोई
हरिणी रवि

**हरिणी रवि** (जन्म: 20 दिसम्बर 1994) तमिल फ़िल्मों की मशहूर पार्श्वगायिका हैं। 

यह भारत की प्रमुख वायलिनवादक वी॰ वी॰ रवि और विशालं रवि की बेटी है। और यह राघव कृष्णा (गायक) की बहन है।

## निजी जीवन और शिक्षा

हरिणी रवि चेन्नई में पैदा हुई थी। और सर शिवस्वामी कलालया स्कूल में पढ़ा। वह स्कूल स्तर पर संगीत, खेल, चित्रकला, भगवद गीता प्रतियोगिताओं के लिए कई पुरस्कार और पुरस्कार जीता है। हरिणी रवि उसे बचपन से पिता और मां के साथ कर्नाटक संगीत का प्रशिक्षण शुरू किया। वह अंग्रेजी और भारतीय भाषाओं में 2000 से अधिक विज्ञापन फिल्मों के लिए आवाज दी है।

वह इलैयाराजा, ए.आर. रहमान, विद्या सागर ईमान, के भाग्यराज, दीना, विजय अंटोनी, कवी प्रिय तम्पि जैसे प्रतिष्ठित संगीत निर्देशकों के लिए कोरस और एकल गीत गाया है।

## गीतों की सूची

## सन्दर्भ

## इन्हें भी देखें
* भारतीय पार्श्वगायकों की सूची
* :श्रेणी:गायिका
आल्कुबियेर इंजन

thumb|240px|दो आयामों (डायमेंशनों) में आल्कुबियेर​ इंजन के प्रभाव का चित्रण - यान के आगे का दिक्-काल सिकुड़ता है और उसे पीछे का दिक्-काल फैलता है
**आल्कुबियेर​ इंजन** (Alcubierre drive) एक प्रस्तावित वैज्ञानिक युक्ति है जिसमें भौतिकशास्त्री मिगेल आल्कुबियेर​ ने आइनस्टाइन​ क्षेत्र समीकरण (फ़ील्ड इक्वेशन​) का एक संभव हल देते हुए यह दिखाया था कि कुछ परिस्थितियों में किसी यान को प्रकाश की गति से भी तेज़ चलाया जा सकता है। सामान्य सापेक्षता सिद्धांत किसी भी वस्तु को साधारण दिक्-काल (स्पेसटाइम) में प्रकाश से तेज़ जाने की अनुमति नहीं देता। लेकिन सन् १९९४ में आल्कुबियेर​ ने दिखाया कि ऋणात्मक घनत्व की ऊर्जा (negative density of energy) के प्रयोग से यान के पीछे के दिक्-काल को फैलाया जा सकता है और उसके आगे के दिक्-काल को सिकोड़ा जा सकता है। इस से यान इस मरोड़े हुए दिक्-काल में प्रकाश की गति से कम चलकर भी साधारण दिक्-काल के हिसाब से प्रकाश की गति से कहीं अधिक वेग पर चल सकता है। भौतिकी के नियमों के अनुसार ऐसी ऋणात्मक घनत्व की ऊर्जा उत्पन्न करने वाला विचित्र पदार्थ (exotic matter) वर्जित तो नहीं है लेकिन यह न तो कभी देखा गया है और न ही वैज्ञानिक इसे बनाने में अभी सक्षम हैं।

## इन्हें भी देखें
* विचित्र पदार्थ
* सामान्य सापेक्षता
* रौशनी-से-तेज़
* वार्प इंजन

## सन्दर्भ


श्रेणी:सामान्य आपेक्षिकता
श्रेणी:वार्प इंजन सिद्धांत
श्रेणी:अंतरतारकीय यात्रा
श्रेणी:विज्ञान कथा प्रसंग
श्रेणी:परिकल्पित प्रौद्योगिकी
वार्प इंजन

thumb|240px|वार्प इंजन से चलने वाला काल्पनिक यान अपने इर्द-गिर्द दिक्-काल मरोड़ता है लेकिन स्वयं साधारण दिक्-काल में स्थित होता है
**वार्प इंजन** (warp drive) एक काल्पनिक इंजन है जिसके ज़रिये किसी तारायान को प्रकाश-से-तेज़ गतियों पर चलाया जा सके। सामान्य सापेक्षता सिद्धांत किसी भी वस्तु को साधारण दिक्-काल (स्पेसटाइम) में प्रकाश की गति से तेज़ जाने की अनुमति नहीं देता। 'वार्प' शब्द का मतलब 'मरोड़' होता है और काल्पनिक वार्प इंजन में दिक्-काल को मरोड़ने का विचार रखा जाता है। इस मरोड़े हुए दिक्-काल में यान प्रकाश की गति से कम भी चले तो भी जहाँ तक साधारण दिक्-काल का प्रशन है उसके अनुसार वह प्रकाश की गति से कहीं तेज़ वेग पर चल सकता है। वार्प इंजन की अवधारणा को बहुत सी विज्ञान कथा की कहानी, उपन्यासों और फ़िल्मों में प्रयोग किया जाता है। इनमें स्टार वार्स, स्टार ट्रेक, इत्यादि शामिल हैं।

वास्तविक भौतिकी में भी कुछ आल्कुबियेर​ इंजन जैसे प्रस्ताव हैं जिनमें दिक्-काल को मरोड़कर प्रकाश की गति से तेज़ जाने के बारे में सोचा गया है हालांकि विज्ञान के वर्तमान स्तर पर ऐसा कुछ संभव नहीं है।

## इन्हें भी देखें
* सामान्य सापेक्षता
* आल्कुबियेर​ इंजन

## सन्दर्भ


श्रेणी:सामान्य आपेक्षिकता
श्रेणी:विज्ञान कथा
*
शाटन की कलनविधि

कम्प्यूटर विज्ञान में उन कलनविधियों को **अनुक्रमण कलनविधि** (sorting algorithm) कहते हैं जो किसी सूची के अवयवों का मूल क्रम बदलकर किसी अन्य क्रमविशेष में व्यवस्थित करने के काम आतीं हैं। जैसे २, ७, ४, ५, ६ को अनुक्रमित करने पर २, ४, ५, ६, ७ मिलते हैं। दो प्रकार के क्रम सबसे अधिक प्रयुक्त होते हैं - संक्यात्मक क्रम (numerical order) तथा कोशक्रम (lexicographical order)। कम्प्यूटर प्रोग्रामों में अनुक्रमण का सम्भवतः सबसे अधिक उपयोग होता है। इसलिए दक्षतापूर्वक अनुक्रमण करने वाले अल्गोरिद्म बहुत महत्व रखते हैं। कुछ अन्य कलनविधियाँ तभी कार्य कर सकती हैं जब पहले आंक। दों को किसी क्रम में व्यवस्थित किया गया हो। उदाहरण के लिए खोजने (search algorithms) और विलय करने वाले (merge algorithms) अल्गोरिद्म (search and merge algorithms) ठीक से तभी काम करेंगे जब उनका उपयोग किसी अनुक्रमित सूची पर किया जाय। 

कम्प्यूटरी के आरम्भ से ही अनुक्रमण के प्रश्न पर बहुत अधिक अनुसंधान होता आया है। यद्यपि अनुक्रमण का कार्य बहुत ही सरल कार्य है किन्तु जब किसी वृहद सूची को दक्षतापूर्वक अनुक्रमित करना हो तब यह एक जटिल समस्या बन जाती है। 

## प्रमुख विधियाँ
* बुद्वद अनुक्रमण (Bubble sort)

* चयन अनुक्रमण (Selection sort)

* निवेशन अनुक्रमण (Insertion sort)

* शेल अनुक्रमण (Shell sort) - यह बुलबुला अनुक्रमण का ही एक भिन्न रूप है।

* कंघा अनुक्रमण (Comb sort)

* विलय अनुक्रमण (Merge sort)

* हीप अनुक्रमण (Heapsort) - यह चयन अनुक्रमण का ही एक रूप है जो अपेक्षाकृत बहुत दक्ष है।

* द्रुत अनुक्रमण (Quicksort) - यह विभाजन द्वारा विजय (divide and conquer) पर आधारित अनुक्रमण अल्गोरिद्म है। यह सबसे तेज अनुक्रमण विधियों में से एक है।

* गनन अनुक्रमन (Counting sort)

* बकेट अनुक्रमण (Bucket sort)

* मूलांक अनुक्रमण (Radix sort) - यह संख्याओं के अंकों की तुलना करके सम्ख्याओं का अनुक्रमण करती है।

* वितरण अनुक्रमण (Distribution sort) 

* टिम अनुक्रमण (Timsort) 

## अनुक्रमण विधियों की तुलना
E=mc^2

## Comparison of algorithms
नीचे की सारणी में *n* अनुक्रमित किए जाने वाले रेकार्डों की संख्या है।

## सन्दर्भ


## इन्हें भी देखें
* समानुक्रमण (collation)
* समानुक्रमण की कलनविधियाँ

## बाहरी कड़ियाँ

* Sorting Algorithm Animations - Graphical illustration of how different algorithms handle different kinds of data sets.
* Sequential and parallel sorting algorithms - Explanations and analyses of many sorting algorithms.
* Dictionary of Algorithms, Data Structures, and Problems - Dictionary of algorithms, techniques, common functions, and problems.
* Slightly Skeptical View on Sorting Algorithms Discusses several classic algorithms and promotes alternatives to the quicksort algorithm.

श्रेणी:अनुक्रमण एल्गोरिद्म
डिजीमॉन

**डिजीमॉन** (अंग्रेजी: **Digimon**, जापानी: **デジモン**) जापानी मीडिया मताधिकार शामिल है, कि डिजिटल खिलौने, ऐनिमे, मंगा, वीडियो गेम और वीडियो के साथ के द्वारा बनाई गई: अकियोशी होंगो. मताधिकार एपोंय्मोउस क्रेअतुरेस एक "डिजिटल दुनिया", कि पृथ्वी के विभिन्न संचार नेटवर्क से उत्पन्न एक समानांतर ब्रह्मांड में रहने वाले विभिन्न रूपों में से एक राक्षस हैं। मताधिकार के आसपास १९९७ के बाद से किया गया है और मताधिकार बंदाई द्वारा नियंत्रित किया जाता है।

## एपोंय्मोउस क्रेअतुरेस

## आभासी पालतू खिलौना

## ऐनिमे मेटा श्रृंखला
* डिजीमॉन एडवेंचर (अंग्रेजी: **Digimon Adventure**, जापानी: **デジモンアドベンチャー**)
* डिजीमॉन एडवेंचर ०२ (अंग्रेजी: **Digimon Adventure 02**, जापानी: **デジモンアドベンチャー02**)
* डिजीमॉन टेमर्ज़ (अंग्रेजी: **Digimon Tamers**, जापानी: **デジモンテイマーズ**)
* डिजीमॉन फ्रंटियर (अंग्रेजी: **Digimon Frontier**, जापानी: **デジモンフロンティア**)
* डिजीमॉन सेवर्ज़ (अंग्रेजी: **Digimon Savers**, जापानी: **デジモンセイバーズ**)
* डिजीमॉन क्रॉस वॉर्ज़ (अंग्रेजी: **Digimon Xros Wars**, जापानी: **デジモンクロスウォーズ**)

## सन्दर्भ

## बाहरी कड़ियाँ
* बंदाई ऑफ़ जापान डिजीमॉन साइट

श्रेणी:मीडिया फ्रेंचाइजी
श्रेणी:डिजीमॉन
श्रेणी:वीडियो गेम
कस्बा

**कस्बा** से आपका अभिप्राय निम्नलिखित में से किसी एक से हो सकता है -

## भूगोल
### प्रखण्ड
* **[[कसबा प्रखण्ड]]**, भारत में पूर्णिया, बिहार का एक प्रखण्ड।

### क्षेत्र
* **[[कस्बा, कोलकाता]]**, कोलकाता का एक क्षेत्र।

### गाँव
* कसबा कोल, भारत के अलीगढ़ जिले में एक गाँव।
* कसबा-खेढी, भागलपुर, बिहार में स्थित एक गाँव।
* कसबा गाँव, टेघरा, बेगूसराय, बिहार स्थित एक गाँव।
* कस्बा कुरावली, मैनपुरी से २१ किलोमीटर दूर एक जगह।
* कस्बा गाँव, सूर्यगढा, भारत के बिहार राज्य में एक गाँव।

## चलचित्र
* *[[कस्बा (1991 फ़िल्म)|कस्बा]]* - सन १९९१ में निर्मित हिंदी भाषा की एक फ़िल्म।

श्रेणी:कस्बा
डिजीमॉन फ्रंटियर

**डिजीमॉन फ्रंटियर** (अंग्रेजी: **Digimon Frontier**, जापानी: **デジモンフロンティア**) जापान के बाहर के चौथे सत्र के रूप में जाना जाता है: **डिजीमॉन: डिजिटल मोंस्तेर्स** जापानी ऐनिमे कौन सा है चौथे टेलीविजन ऐनिमे श्रृंखला टोएइ डिजीमॉन मताधिकार के आधार पर एनिमेशन द्वारा उत्पादित.

## वॉयस कास्ट
### मुख्य पात्रों

### हिंदी डबिंग क्रेडिट
*एयर की तारीख: ????
*डबिंग स्टूडियो: साउंड एण्ड विजन इंडिया
*चैनल: कार्टून नेटवर्क
*डायरेक्टर: ????
*अनुवादक: ????

## सन्दर्भ

## बाहरी कड़ियाँ

श्रेणी:डिजीमॉन
श्रेणी:ऐनिमे
श्रेणी:कार्टून
लावारिस क्षेत्र

[thumb|230px|१९३१-१९३३ काल में [नोर्वे ने पूर्वी ग्रीनलैंड को 'लावारिस क्षेत्र' बताते हुए उसपर क़ब्ज़ा कर लिया - बाद में इसपर उस समय के स्थाई अंतर्राष्ट्रीय न्यायालय ने नोर्वे के ख़िलाफ़ फ़ैसला सुनाया, जिसपर नोर्वे ने इस क्षेत्र को छोड़ दिया]]
**लावारिस क्षेत्र**, जिसे लातिनी भाषा में 'टेरा नलिस' (Terra nullis) कहते हैं, ऐसे भौगोलिक क्षेत्र को कहा जाता है जिसपर किसी राष्ट्र का अधिकार न हो। ऐसे क्षेत्रों पर क़ब्ज़ा करके उन्हें किसी देश का भाग बनाया जा सकता है हालांकि वर्तमान विश्व में अधिकतर ऐसे क्षेत्रों पर नियंत्रण करना अंतर्राष्ट्रीय संधियों द्वारा वर्जित है।

उदाहरण के लिए सन् १९२० तक आर्कटिक महासागर में स्थित स्वालबार्ड द्वीप समूह एक लावारिस क्षेत्र था। यहाँ किसी भी देश का स्थाई क़ब्ज़ा नहीं था और केवल गर्मियों में व्हेल पकड़ने वाले कुछ मछुआरे यहाँ आया करते थे। ९ फ़रवरी १९२० में की गई स्वालबार्ड संधि के अंतर्गत इस लावारिस क्षेत्र को नोर्वे का हिस्सा बना दिया गया। इसी तरह ऑस्ट्रेलिया पर क़ब्ज़ा करने के लिए ब्रिटेन ने वहाँ के आदिवासियों को अनदेखा करते हुए उसे एक लावारिस क्षेत्र' घोषित कर दिया और उसपर क़ब्ज़ा कर लिए। १९६७ की अंतरिक्ष संधि के अंतर्गत चन्द्रमा और अन्य खगोलीय वस्तुएँ हमेशा के लिए लावारिस क्षेत्र घोषित की गई हैं। इनपर किसी देश का क़ब्ज़ा मान्य नहीं होगा और यह सभी मानवों की सांझी धरोहर बताई जाती हैं।

## इन्हें भी देखें
* संयुक्त राष्ट्र की समुद्री क़ानून संधि

## सन्दर्भ


श्रेणी:अन्तरराष्ट्रीय सम्बन्ध
श्रेणी:कूटनीति
स्टॉकहोम लैन

**स्टॉकहोम लैन** (स्वीडी: Stockholms län, अंग्रेज़ी: Stockholm) स्वीडन का एक लैन है। 'लैन' स्वीडन का उच्च-स्तरीय प्रशासनिक विभाग होता है, जिसे कभी-कभी 'काउंटी' भी कहते हैं।

## इन्हें भी देखें
* स्वीडन की काउंटियाँ

## सन्दर्भ


श्रेणी:स्टॉकहोम लैन
श्रेणी:स्वीडन की काउंटियाँ
श्रेणी:स्वीडन
ऐडमिरल

**ऐडमिरल** (admiral) या **नौसेनाध्यक्ष** किसी देश या राज्य की नौसेना के सर्वोच्च अधिकारी या अधिकारियों को कहा जाता है। तुलना के लिए यह पद थलसेना के 'जनरल' या 'सेनापति' के बराबर समझा जाता है।

## शब्दोत्पत्ति
'ऐडमिरल' शब्द कई रूपों में विश्व की बहुत सी भाषाओं में पाया जाता है। मूल रूप से यह यूरोप की भाषाओं में अरबी भाषा के 'अमीर अल-बहर' (), यानि 'समुद्र का सरदार', से आया है।

## देशानुसार कंधे के तमग़े
अधिकतर देशों की नौसेनाओं की वर्दियों में ऐडमिरलों के कन्धों पर चार तारों वाले या तीन पतली और एक मोटी धारी वाले चिह्न रहते हैं। लेकिन नीचे देखा जा सकता है कि कुछ राष्ट्रों में ऐसा नहीं होता।



File:Royal Australian Navy OF-9.svg|ऑस्ट्रेलिया

File:Adm-Can-2010.png |कनाडा

File:Arlmirante armada chile.jpeg|चिली

File:Almirante_EC.jpg|एक्वादोर

File:Generic-Navy-O11-sleeve.svg|मिस्र

File:Mereväeadmiral.png|एस्टोनिया

File:Amiral France.png|फ़्रांस

File:GR-Navy-OF9-sleeve.svg|यूनान

File:IT-Navy-OF-10.png|इटली

File:Almirante_hombrera_SEMAR.png|मेक्सिको

File:POL PMW pagon1 admirał.svg|पोलैंड

File:POR-Navy-OF9.svg|पुर्तगाल

File:RO-Navy-OF-10s.png|रूमानिया

File:RAF N F8-Admiral sleeve.png|रूस

File:Spanish-Navy-OF8.svg|स्पेन

File:SWE-NavyOF9.svg|स्वीडन

File:RTN OF-9 (Admiral).svg|थाईलैंड

File:Ukraine Admiral shoulderboard.svg|युक्रेन

File:British Royal Navy OF-9.svg|यूनाइटेड किंगडम

File:US Navy O10 insignia.svg|संयुक्त राज्य अमेरिका



## इन्हें भी देखें
* नौसेना

## सन्दर्भ


श्रेणी:नौसेनाध्यक्ष
श्रेणी:नौसेना
श्रेणी:नौसैनिक पद
श्रेणी:अरबी शब्द
प्राचीन इतिहास

**प्राचीन इतिहास** अतीत की घटनाओं का समुच्चय है। इसकी शुरुआत दर्ज किये गए मानव इतिहास से प्रारंभिक मध्य युग, यहाँ तक कि वैदिक युग तक विस्तृत है। इतिहास की अवधि 5000 साल है जिसकी शुरुआत सुमेरियन क्यूनीफ़ॉर्म लिपि, जो 30 वीं सदी की प्राचीनतम व सुसंगत लेखन पद्दति से होती है। 

## सन्दर्भ

श्रेणी:प्राचीन इतिहास
दस्तावेज़

[thumb|230px|[पासपोर्ट नागरिकता प्रमाणीत करने वाला एक महत्वपूर्ण दस्तावेज़ होता है - ब्रिटिश राज के ज़माने का एक भारतीय पासपोर्ट]]
**दस्तावेज़** या **प्रलेख** या **डॉक्यूमेंट** (document) ऐसी वस्तु को कहते हैं जिसमें काग़ज़, कम्प्यूटर फ़ाइल या किसी अन्य माध्यम पर किसी मानव या मानवों द्वारा बनाए गए चिह्नों, शब्दों, विचारों, चित्रों या अन्य अर्थपूर्ण जानकारी को दर्ज किया गया हो। कानूनी व्यवस्था में किसी समझौते, सम्पति-अधिकार, घोषणा या अन्य महत्वपूर्ण बात का प्रमाण देने के लिए दस्तावेज़ों का विशेष प्रयोग होता है।

## इन्हें भी देखें
* सूचना

## सन्दर्भ


श्रेणी:दस्तावेज़
श्रेणी:न्याय